මැදියම් රැයේ බලය ලැබුණා  ශ්රේෂ්ඨාධිකරණයෙන් තහනම් නාවොත් 31ට පෙර දිනය කියන්නම්  මැකොස සභාපති ආර්එම්ඒඑල් රත්නායක කියයි
ශ්රේෂ්ඨාධිකරණයෙන් තහනම් නියෝගයක් පැනවුවහොත් හැර ජනාධිපතිවරණය නැවැත්වීමට මේ මොහොතේ කිසිදු හැකියාවක් නොමැති බව මැතිවරණ කොමිෂන් සභාවේ සභාපති ආර්එම්ඒඑල් රත්නායක මහතා පැවැසීය ජනාධිපතිවරණය පැවැත්වීම සඳහා මූලික පියවරයන් සියල්ල මේ වනවිට ගෙන ඇති බව ද ලබන 31 වැනිදාට පෙර ජනාධිපතිවරණය ප්රකාශයට පත් කිරීමට සියලු ක්රියාමාර්ග ගෙන ඇති බව ද ඊයේ 16දා මැතිවරණ මහ ලේකම් කාර්යාලයේ පැවැති මාධ්ය හමුවේදී ඒ මහතා කියා සිටියේය ජනාධිපතිවරණ දැන්වීම නිකුත් කරන දිනයේ සිට දින 16ත් 21ත් අතර දිනයකදී නාමයෝජනා පත්ර භාරගැනීම සිදුවන බවත් එදින සිට සති හතරක්  හයක් අතර දිනයකදී ඡන්ද විමසීම සිදු කරන බවත් කී සභාපතිවරයා නාමයෝජනා කැඳවන දිනය හා ඡන්ද විමසීම සිදුකරන දිනය මුලින් නිකුත් කරන ජනාධිපතිවරණ දැන්වීම් දිනයට ඇතුළත් කරන බව ද සඳහන් කළේය ඒ අනුව සැප්තැම්බර් 17 වැනිදායින් පසු සුදුසුම දිනයකදී ඡන්ද විමසීම සිදු කරන බවද රත්නායක මහතා කීය 2024 ඡන්ද හිමි නව නාමලේඛනය යටතේ ජනාධිපතිවණය පවත්වන බවත් ඒ අනුව ඡන්දදායකයන් එක්කෝටි හැත්තෑඑක් ලක්ෂ හතළිස් දහසකට ආසන්න පිරිසක් ඡන්ද සලකුණු කිරීමට සුදුසුකම් ලබා ඇති බවත් වයස අවුරුදු 18 සම්පූර්ණ වූ තරුණ ඡන්දදායකයන් හැත්තෑහය දහසක් පමණ එහි ඇතුළත් බවත් සඳහන් කළේය ඊයේ මධ්යම රාත්රී 12න් පසු මැතිවරණ දිනය ප්රකාශයට පත් කිරීමට කොමිසමට බලය ලැබුණු බවද රත්නායක මහතා කීය ජනාධිපතිවරණය පැවැත්වීමට රුපියල් බිලියන 10ක් වෙන්කර ඇති බව ද ඉන් අවශ්ය වන අවස්ථාවලදී වියදම් මුදල් මේ වනවිට ලබාගෙන ඇති බව ද ඉදිරි වියදම් කටයුතු පිළිබඳව අද 17 දා මුදල් අමාත්යාංශයේ නිලධාරීන් සමග සාකච්ඡා කරන බව ද සඳහන් කළේය ජනාධිපතිවරණ අපේක්ෂකයන්ට වියදම් නියාමනය සඳහා විගණන කොමසාරිස් ඇතුළු රාජ්ය ආයතන රැසක් සමග සාකච්ඡා කර ඇති බවද කී සභාපතිවරයා නාමයෝජනා පත්ර භාරගෙන දින 5ක් ඇතුළත අපේක්ෂකයන්ට උපරිම වියදම් සීමාවක් ලබාදෙන බව ද කීය රනිල් ධර්මසේන ඡායාරූපය  ජූඩ් ඩෙන්සිල් පතිරාජ